Diari Oficial de la Generalitat Valenciana


Sumari del DOGV 3701, del 03-03-2000 (2000/1583)

ACORD de 22 de febrer de 2000, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Vila-real.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/1583


Data del document
:   22-02-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Vila-real
    * expropiació
    * administració local

Acord de 22 de febrer de 2000, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Vila-real. [2000/X1583]
  
El Govern Valencià, en la reunió del dia 22 de febrer de 2000, adoptà l'acord següent:
  
L'Ajuntament de Vila-real, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'obertura i implantació de diversos serveis urbanístics en l'Avinguda Penyagolosa, tram comprés entre el carrer Calvari i el carrer Eres de Briset.
  
Aquesta declaració d'ocupació urgent es justifica per les raons següents:
  
En relació amb l'obertura del vial avinguda Penyagolosa, tram comprés entre el carrer del Calvari i el carrer de les Eres de Briset, cal significar que, tot i ser la principal via d'unió entre els carrers del Calvari, Eres de Patxuga i la Plana, no estava urbanitzat. Amb l'obertura, s'aconseguiria comunicar tota la zona, atès que tant el tram anterior com el posterior sí que estan oberts. A més a més, l'obertura del tram en qüestió significaria dotar d'accés directe al sector des de la zona sud de la població; la qual cosa, si tenim en compte la pròxima ordenació del trànsit prevista en la xarxa primària, que afecta directament la zona, atès que el carrer Calvari canvia de sentit, seria molt important, perquè suposaria, sens dubte, una millora significativa per a la circulació de tot el sector, que és prou ampli i amb una densitat de circulació considerable ja que, des del punt de vista del trànsit, incideix directament sobre tota la zona industrial situada entre el camí vell d'Onda-Castelló i el carrer d'Andalusia.
  
D'altra banda, com que l'avinguda Penyagolosa formarà part de la xarxa de circumval·lació de tota la ciutat, hem de considerar-la de gran importància per a poder completar en un futur tota la xarxa, ja que és el vial adequat per a connectar la zona amb la carretera d'Onda, a través de la partida del Madrigal.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que presentaren algunes al·legacions les quals han sigut resoltes pel ple de la Corporació. En l'expedient consten l'aprovació del projecte d'obres, l'acta de replantejament i retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Vila-real per a l'execució del projecte d'obertura i implantació de diversos serveis urbanístics en l'avinguda Penyagolosa, tram comprés entre el carrer Calvari i el carrer Eres de Briset.
  
Relació de béns afectats
  
Parcel·la núm. 1
  
Propietari: Bisbat Segorbe Castelló
  
Carrer Sant Roc, núm. 3 - sòl
  
Límits:
  
Front: vial que es pretén
  
Fons: resta de parcel·la
  
Dreta: carrer Calvari
  
Referència Cadastral: 8059304
  
Superfície a expropiar : 119'87 m2
  
Parcel·la núm. 2
  
Propietari: senyor Pascual Vilar Muchola
  
Carrer Santa Quitèria núm. 10
  
Límits:
  
Front: vial que es pretén
  
Fons: resta de parcel·la
  
Esquerra: carrer Eres de Briset
  
Referència Cadastral: 8059910
  
Superfície a expropiar: 75'60 m2
  
Parcel·la núm. 3
  
Propietaris: senyor Vicente Serrano Menero
  
Carrer Aviador Franco núm. 69
  
Sr. José Pascual, senyor Eduardo i senyora Rosa Maria Serrano Rovira
  
Carrer Cedre núm. 51
  
Límits:
  
Front: vial que es pretén
  
Fons: parcel·la cadastral 8059910
  
Esquerra: carrer Eres de Briset
  
Dreta: camí existent
  
Referència Cadastral: 8059909
  
Superfície a expropiar: la totalitat de la parcel·la (433'33 m2)
  
Parcel·la núm. 4
  
Propietari: senyor Manuel Balaguer Serrano
  
Carrer Santa Quitèria núm. 2
  
Límits:
  
Front: parcel·la cadastral 8059907
  
Fons: parcel·la cadastral 8059909
  
Esquerra: carrer Eres de Briset
  
Dreta: parcel·la cadastral 8059911
  
Referència Cadastral: 8059908
  
Superfície a expropiar: la totalitat de la parcel·la (481'28 m2)
  
Parcel·la núm. 5
  
Propietari: Transformacions Immobiliàries de la Plana, SL.
  
Plaça Sant Pascual núm. 3
  
Límits:
  
Front: resta de la parcel·la
  
Fons: parcel·la cadastral 8059909
  
Esquerra: carrer Eres de Briset
  
Dreta: parcel·la cadastral 8059911
  
Referència Cadastral: 8059907
  
Superfície a expropiar : 5'90 m2
  
Parcel·la núm. 6
  
Propietari: Transformacions Immobiliàries de la Plana, SL.
  
Plaça Sant Pascual núm. 3
  
Límits:
  
Front: resta de parcel·la
  
Fons: camí existent
  
Esquerra: parcel·la cadastral 8059907
  
Dreta: carrer Calvari.
  
Referència Cadastral: 8059911
  
Superfície a expropiar : 120'37 m2
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa; per que els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació Local expropiant les al·legacions a l'únic efecte d'esmenar possibles errors que s'hagen patit al relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la desestimació presumpta pel transcurs d'un mes. Això d'acord amb allò que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercitar qualsevol altra via que estimen oportuna.
  
València, 22 de febrer de 2000
  
El conseller secretari del Govern Valencià,